
Az Európai Unió Erasmus+ program támogatásával részt vehettem egy vegyes intenzívitású tanulmányi mobilitáson (BIP-en) 2026. április 13. és 17. között Szlovákiában, a Prešovi Egyetemen (University of Prešov,  melynek témája a neuromarketing és a neuromenedzsment volt. 
Ezen programon belül két újabb tudományi ágat ismerhettünk meg angol nyelvű bemutatók és workshopok folyamán.
Az egyik a neuromarketing, melyről azt tudhattuk meg, hogy egy fontos eleme lesz a jövőbeli marketingnek, mivel ezen marketing segítségével megtudhatjuk az emberek legkisebb és tudatalatti reakcióit termékekre vagy reklámkampányokra. Ezt gyakorlatban is megtapasztalhattuk, mivel részt vettünk egy olyan workshopon, melyen egy erre specifikusan használt szemüveggel megnézhették egy adott reklámon mit látunk meg legelőször és mit nézünk a leghosszabb ideig. Ez a szemkövető (eye-tracking) technológia hűen megmutatta, hogy a fogyasztók figyelme valójában mennyire ösztönös, és hogy a vizuális elemek elhelyezése mekkora szerepet játszik egy-egy üzenet sikeres átadásában. A kapott hőtérképek és adatok segítségével világossá vált számunkra, hogy a vásárlói döntések többsége nem racionális mérlegelés, hanem pillanatok alatt lejátszódó érzelmi reakciók eredménye.
A második pedig a neuromenedzsment volt, amelyről azt tanulhattuk meg, hogy mekkora szerepe is van a neurológiai tanulmányoknak a cégek alkalmazott keresésénél és magában egy CV átnézésében, melyet magunk is kipróbálhattunk az ezt követő workshopon. Ezen a gyakorlati foglalkozáson saját bőrünkön tapasztalhattuk meg, hogyan lehet a HR-folyamatokat tudományos alapokra helyezni, és hogyan reagál az emberi agy a különféle vizuális és szöveges ingerekre egy önéletrajz böngészése közben. Megértettük, hogy a toborzók döntéseit gyakran olyan tudatalatti mintázatok és elsődleges benyomások irányítják, amelyeket a neuromenedzsment eszközeivel pontosan modellezni és mérni lehet. A workshop során mi magunk is elemeztünk különböző mintákat, figyelve arra, hogy a kulcsszavak, a formázás vagy éppen a struktúra miként ragadja meg a figyelmet, így a megszerzett elméleti tudást azonnal átültethettük a gyakorlatba is.A tanulás mellett részvehettünk különböző kúlturális programokon is, például felfedezhettük egy angol turistavezetővel  a várost amelyben a fogadó egyetemünk volt, valamint amelyben ezt a hetet tölthettük, valamint a város díjnyertes könyvtárát, és a térség legnagyobb és leghíresebb whiskey gyárát. És itt palackoztunk is whiskeyt.
Összeségében az egész programon sok újdonságot tanulhattam amelyet később felhasználhatok marketinges karierem során fejleszthettem az angol tudásomat, és megismerhettem Erópa egy újabb eddig számomra ismeretlen kis részét.


